Lisa
HALDUSMENETLUSE KÄIGUS ESITATAVA TULEOHUTUSALASE DOKUMENTATSIOONI NIMEKIRI

1.	Objekti omaniku lihtkirjalik volitus või muu dokument, mis volitab objekti esindajat tuleohutusülevaatusel osalema ja ettekirjutuste täitmise tähtaegu kokku leppima. 
2.	Hoone(te) ehitusprojekt(id) (seletuskirja tuleohutusalane osa).
3.	Tulekahju korral tegutsemise plaan või hädaolukorra lahendamise plaan. 
4.	Territooriumi evakuatsiooniplaanid - olemasolul. 
5.	Viimase evakuatsiooni- ja tulekahju korral tegutsemise õppuse (tulekahjuõppuse) kirjalik kokkuvõte. 
6.	Piksekaitse olemasolul - kontrolltoiminguid tõendav dokumentatsioon. 
7.	Tulekustutite korrashoidu tõendav dokumentatsioon. 
8.	Tuletõrje siseveevarustuse (tuletõrje voolikusüsteemi) olemasolu korral: 
 kontroll- ja hooldustoiminguid tõendav dokumentatsioon; 
 tuletõrje veevõrgu veeandmisvõime tõhususe kontrollimise akt; 
 tuletõrjevoolikute survestamise katsetust tõendav dokumentatsioon. 
9.	Tuletõrje välisveevarustuse olemasolu korral: 
 tuletõrje veevõrgu (hüdrantide) kontrollimise akt. 
10.	Paiksete kütteseadmete olemasolul: 
 paiksete kütteseadmete hooldustoimingute teostamist tõendav dokumentatsioon. 
11.	Automaatse tulekahjusignalisatsioonisüsteemi (ATS) olemasolu korral täiendavalt veel: 
 Automaatse tulekahjusignalisatsioonisüsteemi (ATS) sündmuste- ja hoolduspäevik; 
 ATS hooldusaktid ja kasutusjuhend; 
 ATS paiknemisskeemid. 
12.	Automaatsete kustutussüsteemide (AKS) (sprinkler; gaaskustutus) olemasolul: 
 AKS dokumentatsioon sh. hooldus –ja kontrolltoimingute teostamist tõendav dokumentatsioon. 
13.	Turvavalgustussüsteemi olemasolu korral: 
 Turvavalgustussüsteemi kontroll- ja hooldustoiminguid tõendav dokumentatsioon. (nt päevik) 
14.	Suitsu –ja soojuse eemaldamise seadmestiku olemasolul: 
 kontroll- ja hooldustoimingute teostamist tõendav dokumentatsioon. 
15.	Ventilatsioonisüsteemi hooldustöid tõendav dokumentatsioon. 
16.	Tuletõkkeklappide hooldust tõendav dokumentatsioon. 
17.	Põlevmaterjalide ladustamise plaan - olemasolul. (Põlevmaterjalide koguhulk territooriumil peab olema rohkem, kui 1000m3) 

Tuleohutusalane dokumentatsioon tuleb esitada kõikide territooriumil asuvate ettevõttele/objektile kuuluvate hoonete- ja rajatiste kohta. 

LISAKS:
 Toimub eelmistel aastatel koostatud ettekirjutuste täitmise kontroll. 
 Tagada juurdepääs kõikidesse hoonetesse- ja ruumidesse (sh tehnilistesse ruumidesse)! 

Vastavalt HMS ja RVastS on menetlusosalisel õigus: kasutada esindajat (HMS § 13); saada teavet õiguste ja kohustuste, menetluse eeldatava kestuse, kiirendamise võimaluste, vajalike taotluste, tõendite, muude dokumentide ja vajalike menetlustoimingute kohta (HMS § 36); tutvuda dokumentidega (HMS § 37); esitada oma arvamus ja vastuväited (HMS § 40); nõuda haldusakti andmata jätmist või päästeasutuse toimingu sooritamata jätmist, kui haldusakt või toiming rikuks tema õigusi ja tooks tõenäoliselt endaga kaasa tagajärje, mida ei saaks kõrvaldada haldusakti või toimingu hilisemal vaidlustamisel (RVastS § 5 lg 1).

Vastavalt HMS § 38 on menetluse käigus haldusorganil õigus nõuda ja isikutel kohustus esitada nende käsutuses olevaid, menetluses tähtsust omavaid tõendeid ja andmeid, mille alusel haldusorgan teeb kindlaks asja lahendamiseks olulised asjaolud.